NORAKSTS

|  |  |
| --- | --- |
| 29.06.2023. | Nr.6/5 |

###### ILGTERMIŅA AIZŅĒMUMA ŅEMŠANA ERAF PROJEKTA (NR. 5.5.1.0/20/I/002) “PILSSALAS IELAS DEGRADĒTĀS TERITORIJAS SAKĀRTOŠANA” ĪSTENOŠANAI

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un likuma “Par valsts budžetu 2023. gadam un budžeta ietvaru 2023., 2024., 2025.gadam” 36. panta pirmās daļas 1. punktu, Jelgavas pilsētas attīstības programmas 2014.-2020.gadam Investīciju plānā 3. rīcībpolitikas “Atpazīstams un konkurētspējīgs piedāvājums kultūras, tūrisma un sporta jomās” 3.5. sadaļā “Sporta infrastruktūras attīstība” iekļauto projekta ideju Nr. 3.5.1. “Lielupes ūdenssporta un ūdenstūrisma bāzes attīstība”, 4.rīcībolitikas “Mobilitāte un pilsētas sasniedzamība” 4.1. sadaļā “Tiltu un gaisa pārvadu sakārtošana” iekļauto projekta ideju Nr. 4.1.2. “Jelgavas mazo tiltu pārbūve un remonts” un 5.rīcībpolitikas “Kvalitatīva un droša pilsētvide” 5.3. sadaļā “Pilsētas teritorijas sakārtošana, atpūtas un piemiņas vietu attīstība” iekļauto projekta ideju Nr. 5.3.10. “Pilssalas ielas degradētās teritorijas sakārtošana” un saskaņā ar iepirkumu rezultātiem, lai saglabātu, aizsargātu un attīstītu nozīmīgu dabas mantojumu Jelgavā – dabas liegumu “Lielupes palienu pļavas”, sakārtojot Pilssalas ielas degradēto teritoriju, attīstot esošās funkcijas un piedāvājot jaunus pakalpojumus un sekmējot to potenciāla attīstību atbilstoši Jelgavas pilsētas attīstības programmai, tādejādi nodrošinot investīciju ilgtspēju un ietekmi uz dabas mantojuma objekta sociālekonomiskā potenciāla attīstību un integrāciju vietējās ekonomikas struktūrā,

**JELGAVAS VALSTSPILSĒTAS PAŠVALDĪBAS DOME NOLEMJ:**

ERAF projekta (Nr.5.5.1.0/20/I/002) “Pilssalas ielas degradētās teritorijas sakārtošana” īstenošanai:

1. ņemt ilgtermiņa aizņēmumu 6 035 627,93 *euro* (seši miljoni trīsdesmit pieci tūkstoši seši simti divdesmit septiņi *euro* 93 *centi*)apmērā no Valsts kases ar tās noteikto procentu likmi līdz 30 gadiem ar atlikto pamatsummas maksājumu līdz 3 gadiem no aizņēmuma līguma noslēgšanas dienas ar aizņēmuma izņemšanu vidējā termiņā;
2. aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā